b'\n_START_ARTICLE_\nAntun Doroti\xc4\x87\n_START_PARAGRAPH_\nAntun Doroti\xc4\x87, redovni\xc4\x8dkog imena br. Vilko od svetog Alberta (Sombor, 30. srpnja 1914. - Sombor, 1. velja\xc4\x8de 1994.) je bio hrvatski crkveni glazbenik i sastavlja\xc4\x8d pjesmarica, vjerski pisac, prevoditelj i izdava\xc4\x8d iz reda karmeli\xc4\x87ana iz Sombora, Vojvodina. Vi\xc5\xa1egodi\xc5\xa1nji je poglavar somborskog samostana, provincijalni poglavar, prior u Remetama, ekonom u Somboru.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Somboru srpnja 1914. dodine, u hrvatskoj obitelji od oca Marijana Doroti\xc4\x87a i mati Luce ro\xc4\x91ene Pekanovi\xc4\x87. U Somboru je zavr\xc5\xa1io osnovnu \xc5\xa1kolu. Nakon osnovne po\xc5\xa1ao je u karmeli\xc4\x87ansko dje\xc4\x8da\xc4\x8dko sjemeni\xc5\xa1te u Somboru. Ondje je zavr\xc5\xa1io 4 razreda gimnazije. Kolovoza 1930. u\xc5\xa1ao u redovnike. Novicijat je pro\xc5\xa1ao u Somboru, a 1931. se godine polo\xc5\xbeio prve zavjete uzev\xc5\xa1i redovni\xc4\x8dko ime br. Vilko od svetog Alberta. U Somboru je studirao filozofiju jednu godinu, a studij je nastavio u Poljskoj u Wadovicama. U Poljskoj je studirao i teologiju, u Krakovu i Lavovu (dana\xc5\xa1nja Ukrajina)._NEWLINE_1938. se godine vratio sa studija u Poljskoj. U suboti\xc4\x8dkoj katedrali zaredio ga je biskup Laj\xc4\x8do Budanovi\xc4\x87._NEWLINE_Doroti\xc4\x87 je bio orgulja\xc5\xa1 i zborovo\xc4\x91e triju zborova koji su pjevali na misama u karmeli\xc4\x87anskoj crkvi na hrvatskom, ma\xc4\x91arskom i njema\xc4\x8dkom jeziku. Ba\xc4\x8dka apostolska administratura odredila je Doroti\xc4\x87u skrbiti za sve orgulje u administraturi. Kao sve\xc4\x87enik pokazao se vrsnim propovjednikom i neumornim ispojvednikom._NEWLINE_Za vrijeme drugoga svjetskog rata Ba\xc4\x8dka dolazi pod Ma\xc4\x91arsku. Prosinca 1942. godine vlasti ga interniraju u samostan u \xc4\x90uru u Ma\xc4\x91arskoj. 1944. je spasio \xc4\x91urski samostan od crvenoarmejaca. Oslobo\xc4\x91enjem Ma\xc4\x91arske vratio se iz izgnanstva. 1946. je postao poglavarom samostana u Somboru. Tu slu\xc5\xbebu je obavljao sve do 1954. godine._NEWLINE_Kad su karmeli\xc4\x87ani uspostavljali svoj samostan u Remetama, kao provincijalni poglavar je adaptirao \xc5\xbeupni dom za dje\xc4\x8da\xc4\x8dko i bogoslovsko sjemeni\xc5\xa1te. Mnogo je truda ulo\xc5\xbeio za \xc5\xa1irenje karmeli\xc4\x87anskog reda u Hrvatskoj. Na du\xc5\xbenost poglavara samostana u Somboru biran je u nekoliko navrata. Mnogo je napravio za razne \xc5\xbeenske redovni\xc4\x8dke zajednice diljem Suboti\xc4\x8dke biskupije._NEWLINE_Kad se razbolio, iz samostana u Remetama premje\xc5\xa1ten je 1985. u rodni Sombor.\n_START_SECTION_\nDjela\n_START_PARAGRAPH_\nSastavio je hrvatsku pjesmaricu od 600 stranica. Sastavio je molitvenik Zvijezda Karmela od 829 stranica koji je objavio u \xc4\x90akovu 1940. godine. Ovaj molitvenik je priru\xc4\x8dnik za Tre\xc4\x87i Red Gospe Karmelske. 1959. su izdane Konferencije o sv. Ivanu od Kri\xc5\xbea. Prevodio je s ma\xc4\x91arskog na hrvatski jezik.'